Ferdynand Ruszczyc

Ruszczyc nousi maineeseen jo nuorena. Pavel Tretjakov osti hänen teoksensa Kevät 1897, ja kaksi vuotta myöhemmin Ruszczyc osallistui Mir iskusstva -liikkeen näyttelyyn teoksella Maa, josta tuli hänen ensimmäinen todella kuuluisa teoksensa. Se edusti ennennäkemätöntä tyyliä, jossa oli piirteitä realismista ja ekspressionismista.

Vuonna 1908 Ruszczyc lopetti taulujen maalaamisen ja keskittyi tekemään teatterilavastuksia ja teollista muotoilua. Hänestä tuli Vilnan yliopiston professori. Sotien välisenä aikana hän kuului kaupungin arvostetuimpiin asukkaisiin.

 Lähteet 

 Aiheesta muualla 

Luokka:Puolalaiset taidemaalarit
Luokka:Ekspressionistit
Luokka:Vuonna 1870 syntyneet
Luokka:Vuonna 1936 kuolleet